# Článok 1

1. Oficiálny názov ocenenia je **Srdce na dlani 2020**.

1. *„Srdce na dlani“* je ocenenie občianskeho združenia BRONCO , ktoré smeruje k zvýšeniu statusu dobrovoľníctva a k jeho rozvoju:

* + ide o ocenenie dobrovoľníkov a dobrovoľníčok (jednotlivcov aj kolektívov) a ich projektov za dobrovoľnícku činnosť, ktorú vykonávajú bez nároku na finančnú odmenu v prospech iných, v rôznych oblastiach spoločenského života, rozvoja komunity, ochrany životného prostredia, kultúry, výchovy a vzdelávania a pod.,
	+ ide aj o ocenenie koordinátorov a koordinátoriek dobrovoľníkov a dobrovoľníčok,

ako aj ocenenie skupín, dobrovoľníckych programov či subjektov, ktoré vytvárajú podmienky pre rozvoj dobrovoľníctva

1. Ocenenie sa udeľuje v nasledovných kategóriách:
	* DOBROVOĽNÍK a DOBROVOĽNÍČKA POMÁHAJÚCI/A NA SLOVENSKU
	* DOBROVOĽNÍK a DOBROVOĽNÍČKA POMÁHAJÚCI V ZAHRANIČÍ – v rámci tejto kategórie sa udeľuje samostatná cena za dobrovoľnícku činnosť v rámci oficiálnej rozvojovej pomoci Slovenskej republiky pod logom SlovakAid
	* KOORDINÁTOR/KA DOBROVOĽNÍKOV/ČOK
	* DOBROVOĽNÍCKA SKUPINA
	* PROJEKT/DOBROVOĽNÍCKY PROGRAM
	* PODPORA DOBROVOĽNÍCTVA
	* DLHODOBÁ DOBROVOĽNÍCKA POMOC
2. Ocenenie sa udeľuje pri príležitosti Medzinárodného dňa dobrovoľníkov, 5. decembra a Medzinárodného dňa koordinátorov dobrovoľníkov, 5. novembra .
3. Návrhy na udelenie ceny sa podávajú prostredníctvom elektronického nominačného hárku. Návrh môže zaslať akákoľvek právnická osoba alebo skupina minimálne 3 fyzických osôb. Nominovaní v jednotlivých kategóriách musia spĺňať nasledujúce podmienky:

* + dobrovoľnícka činnosť musí byť vykonávaná na území Trnavského samosprávneho kraja a zároveň organizácia, pre ktorú je dobrovoľnícka aktivita vykonávaná, musí mať sídlo na území Trnavského samosprávneho kraja,
	+ **dobrovoľník/čka** znamená osoba, ktorá vykonáva dobrovoľnícku aktivitu vo svojom voľnom čase a bez nároku na finančnú odmenu alebo honorár, v prospech iných, v rôznych oblastiach spoločenského života, rozvoja komunity, ochrany životného prostredia, kultúry, výchovy a vzdelávania, pričom dobrovoľník alebo dobrovoľníčka pomáha organizácii minimálne 1 rok, vo výnimočných prípadoch a s dobrým odôvodnením v nominácii, 9 mesiacov,
	+ **koordinátor/ka dobrovoľníkov/čok** znamená, že táto osoba koordinuje dobrovoľníkov/čky minimálne 2 roky, môže ísť aj o platenú pozíciu
	+ **dobrovoľníckou skupinou** je tím dobrovoľníkov/čok pracujúci na rovnakom projekte či pomáhajúci rovnakej cieľovej skupine v rovnakom čase
	+ **dobrovoľnícky projekt/program** znamená, že aktivita sa realizuje minimálne 6 mesiacov a projekt už priniesol reálne výsledky
	+ **podpora dobrovoľníctva** znamená, že firma /spoločnosť /inštitúcia /mesto /samospráva /mestská časť /skupina /fyzická osoba podporuje rozvoj dobrovoľníctva a vytvára pre neho vhodné podmienky v oblasti Trnavského samosprávneho kraja,
	+ **dlhodobá dobrovoľnícka pomoc** organizácii znamená, že dobrovoľník alebo dobrovoľníčka pomáha organizácii minimálne 3 roky,

1. Navrhovatelia môžu nominovať len jedného kandidáta (fyzickú osobu) alebo jednu skupinu osôb v rámci jednej kategórie.
2. K nominácii je potrebné priložiť min. 2 fotografie dokumentujúce dobrovoľnícku činnosť nominovanej osoby/subjektu.
3. Nebudú akceptované návrhy:

§ Doručené po termíne

§ Návrhy, v ktorých pôjde o platenú aktivitu (s výnimkou nominácii v kategórii KOORDINÁTOR/KA DOBROVOĽNÍKOV/ČOK)

1. Uzávierka prijímania nominácií je **8. november 2020 o 24:00**

#  Článok 2

1. O udelení ocenenia rozhoduje 5-členná hodnotiaca komisia (ďalej len „komisia“), tvorená zo zástupcov a zástupkýň organizácií spolupracujúcich na rozvoji a podpore dobrovoľníctva v Trnavskom kraji . Členstvo v komisii je čestné a nezastupiteľné. Komisia je uznášaniaschopná, ak sú prítomní aspoň traja vymenovaní členovia. Komisia je uznášaniaschopná len ak je prítomný predseda alebo predsedníčka komisie.

1. Komisiu zvoláva zástupkyňa Bronco n.o. . Jej rokovanie riadi predseda/predsedníčka komisie, ktorého/ú vymenuje zástupkyňa Bronco n.o..

1. Komisia prerokúva len tie návrhy, ktoré obsahujú všetky náležitosti nominácie ako sú popísané v tomto štatúte.

1. Komisia si môže vyžiadať ďalšie posudky, stanoviská a vyjadrenia pre posúdenie návrhu.

1. Komisia sa uznáša o návrhu na udelenie ocenenia nadpolovičnou väčšinou hlasov prítomných členov komisie. V prípade, že budú na zasadaní komisie prítomní 4 členovia komisie a dôjde pri hlasovaní k rovnosti hlasov, má hlas predsedu/predsedníčky hodnotu dvoch hlasov.

1. Komisia sa môže dohodnúť, že ocenenie v danej kategórii nebude udelené a zároveň si vyhradzuje právo udeliť ocenenie za výnimočný čin alebo iný prejav solidarity a motivovania k službe pre druhých.

1. Za organizačné a administratívne zabezpečenie činnosti komisie zodpovedá Bronco n.o. a dbá o to, aby návrhy na udelenie ocenenia obsahovali všetky potrebné náležitosti k ich posudzovaniu.
2. Komisia z prijatých právoplatných nominácií vyberie a odporučí nominácie na ocenenie na národnej úrovni.

1. Z rokovania komisie sa vyhotovuje zápisnica, ktorú podpisuje predsedajúci rokovania. Bronco n.o. uchováva a vedie prehľad o udelených oceneniach a podaných návrhoch.

# Článok 3

1. Udelenie ocenenia sa osvedčuje symbolickou cenou „Srdce na dlani“ a certifikátom, ktorý obsahuje meno a priezvisko oceneného jednotlivca, názov ocenenia, dátum a dôvod jeho udelenia.
2. Udelenie ocenenia sa zverejňuje prostredníctvom tlačových a elektronických médií.

1. Na získanie ocenenia neexistuje právny nárok.
2. Konzultovať nominácie je možné do 5.11.2020 na srdcenadlaniTTkraja@gmail.com.

# Článok 4

1. Tento štatút nadobúda účinnosť dňa 27.09.2020.

 Zuzana Šujanová

Koordinátor Srdce na dlani 2020 TT kraj